KARANSÉN 8
Yosiyasi ka diɲɔn ɲumanlu sɔrɔn
Ilé ɲanan, kôɲuman kɛ gbɛlɛman ? — Mɔɔ siyaman yé wô lé fɔla. Kitabu kɔni yé kamérén dô la kô fɔla, kôɲuman kɛ gbɛlɛyani tɛrɛ mɛn ma kôdjuya. Élu tun yé a fɔla a ma kô Yosiyasi. Kɔni diɲɔn ɲumanlu tɛrɛ a bolo, mɛnlu tɛrɛ a madɛmɛnna. An ɲé dô la anna lɔnniya kan ka bɛn Yosiyasi ni a diɲɔnlu la kôkɛɲan ma.
Yosiyasi tɛrɛ Juda mansa kɛɛ, Amɔn, dénkɛɛ lé di. Amɔn djuyani baa lé tɛrɛ, a tun yé djô batolaa lé di. Yosiyasi fa saani kɔ, a kɛla Juda mansa di. Kɔni san sén gbansan lé tɛrɛ a bolo ! Ilé ɲanan, a tun djuyani yoo a fa ? — Ɛ-ɛn, a djuyani tun tɛ !
Hali a dénni wati, Yosiyasi tun yé afɛ ka Yahuwa kumankan mina. Wô kôsɔn, Yahuwa diyani tɛrɛ mɔɔ mɛnlu ɲɛ, a ka wôlu lé suwandi a diɲɔnlu di. Wôlu ka Yosiyasi madɛmɛn kôɲuman kɛ rɔ. Djônlu tɛrɛ Yosiyasi diɲɔnlu di ?
Zefaniya tɛrɛ a diɲɔn dô lé di. Zefaniya tun yé nabi lé di mɛn ka Juda mɔɔlu lali, kô ni élu ma djô bato daboloka, kôdju tun di élu masɔrɔn. Yosiyasi ka a tolomalɔ Zefaniya la, ka Yahuwa bato, ki i ban djô bato ma.
Irmiya fanan tɛrɛ Yosiyasi diɲɔn dô lé di. Alé ni Yosiyasi san kélén lé tɛrɛ, élu buɲala yɔrɔ kélén lé rɔ. Diɲɔnya bɛrɛ lé tɛrɛ élu tɛ. Wô lé kôsɔn, Yosiyasi saala tuma mɛn, Irmiya ka dɔnkili dô sɛbɛ, kôsa a yé a yira kô Yosiyasi lɔɔ baa lé toni a la. Irmiya ni Yosiyasi ka ɲɔn madɛmɛn ka kô télénni kɛ, ka Yahuwa kumankan mina.
Yosiyasi ni irmiya ka ɲɔn madɛmɛn, ka kô télénni kɛ
Yosiyasi la kô yé mun yirala i la ? — Yosiyasi tun yé afɛ ka kô télénni lé kɛ hali a tɛrɛ dénni di tuma mɛn. A tun ka a lɔn kô Yahuwa diyani mɔɔ mɛnlu ɲɛ, wôlu lé tun kakan ka kɛ a diɲɔnlu di. Yahuwa diyani mɔɔ mɛnlu ɲɛ, ani mɛnlu disé i madɛmɛnna i yé kô télénni kɛ, fɛrɛ bɛɛ kɛ i yé i diɲɔnlu suwandi wôlu tɛma !
MƐNLU KARAN ILA KITABU KƆNƆ
Talikulu II 33:21-25 ; 34:1, 2 ; 35:25, TMN
min_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn est_Latn